Orang Melayu Sri Lanka

Orang Melayu Sri Lanka atau Melayu Langkapuri (,  Ja Minissu "orang Jawa" ) adalah gelaran diberikan kepada warga Sri Lanka yang berasal dari Nusantara dalam rantau Asia Tenggara; kependudukan mereka hari ini terdiri dari lebih kurang 50,000 orang membuat mereka salah satu dari kumpulan minoriti terkecil di Sri Lanka.

Masyarakat ini mula wujud hasil penghijrahan secara dua peringkat:

 peringkat pertama: pembawaan golongan askar yang berkhidmat di bawah Empayar Belanda serta tahanan dan keluarga bangsawan Hindia Timur (kini Indonesia) yang dibuang negeri,
 peringkat kedua (1796–1948): dari Semenanjung Melayu apabila entiti Tanah Melayu dan "Sailan" berada dalam pentadbiran Empayar British yang sama.

Namun, ada juga sejarah yang mencatatkan kedatangan orang Melayu dari seawal abad ke-13 yang berkahwin campur dengan segolongan dari masyarakat Sinhala.

Nama Tempat Melayu di Sri Lanka

Sesetengah nama tempat di Sri Lanka mempunyai rujukan, menandakan kehadiran komuniti Melayu atau sumbangan orang Melayu pada lokasi. Sesetengah ini adalah:

 Jawatte
 Kartel (Pulau Hamba)
 Ja-Ela
 Javakachcheri (Chavakachcheri)
dan nama-nama seperti Malay Street, Java Lane, Jalan Padang

Etimologi
Orang Melayu tempat merujukkan diri mereak sebagai orang Jawa dan orang Melayu sementara komuniti Sinhala menggelar mereka Ja-minissu (orang Jawa).

Budaya
Bahasa

Bahasa Melayu yang umum dituturkan mereka termasuk banyak kata-kata diserapkan dari varian Moor dari bahasa Tamil dan telah mengubah struktur tatabahasanya dengan model yang diberikan oleh bahasa-bahasa Sinhala dan Tamil.

Agama
Seperti nenek moyang mereka di Asia Tenggara Kelautan, orang Melayu Sri Lanka beragama Islam.  Masjid-masjid didirikan oleh orang Melayu tempatan di sepanjang pantai Sri Lanka di tempat seperti Hambantota, Beruwela, dan Galle. Masjid Jawatte di Colombo dan Masjidul Jamiya, masjid ketenteraan di Slave Island, diiktiraf masjid terkenal dengan seni bina dan sejarah yang panjang. Masjid dua tingkat pertama di Sri Lanka telah dibina oleh HH Mohammed Balankaya, seorang Melayu yang dibuang daripada Rumah Diraja Gowa (sekarang di Sulawesi). Hari ini masjid itu mempunyai maksud yang besar dan merupakan simbol umat Islam di Sri Lanka dan Masjid Besar Sri Lanka.

Orang Melayu Sri Lanka Terkenal
 T.B. Jayah - Pengasas Zahira College, ahli pendidikan terkenal dan pekerja sosial dan Ahli Parlimen dilantik dan dilantik Menteri pada 1947.
 Dr. M.P. Drahaman - Bekas Lantikan Parlimen Ceylon (1956–1960 and 1960–1963)
 B. Zahiere Lye - Bekas Anggota Lantikan Parlimen Ceylon (1963–1965)
 Justice M. T. Akbar - Bekas Hakim Mahkamah Agung dan Ahli Dewan Undangan Ceylon
 M. K. Saldin - Bekas anggota Dewan Negara Ceylon (1931–1935)
 M. D. Kitchilan - Dilantik kepada Senat oleh Kerajaan (1965–1971)
 Brig. T S B Sally - Dilantik Ketua Kakitangan Tentera Sri Lanka - 1hb Dis 1977
 Al Haj M H Amit - Dilantik sebagai Ahli Parlimen - 1989
 Tillakaratne Dilshan - Ahli pasukan kriket negara Sri Lanka sejak November 1999Sri Lanka profiles BBC News - November 9, 2003
 Tuan Nizam Muthaliff - Bekas Pegawai Pemerintah ke-1 dalam Battalion Military Intelligence Corps.
 Ramzi Rahaman - Seorang pereka fesyen
 Gefari Dulapandan - Dikaptenkan dan Mewakili Sri Lanka dalam Berenang

Lihat juga
 Bahasa Melayu Sri Lanka
 Islam di Sri Lanka
 Orang Moor Sri Lanka
 Kelab Kriket Melayu Colombo
 Persatuan Melayu Sri Lanka
 Alamat Langkapuri

Rujukan
[(Directory on Sri Lanka Malays - Edition 2 - ISBN NO : 978-955-8529-01-0 Published by Sri Lanka Malay Association - December 2008)]

Kategori:Diaspora Melayu
Kategori:Kelompok etnik di Sri Lanka
*
Kategori:Kerajaan Kandy